આ કાર્યક્રમ દરમ્યાન ભીડનો લાભ લઇ એક શખસે એક વ્યક્તિનું પાકીટ ચોરી લીધું હતું. રાજકોટના ઉપલેટા તાલુકાના નવાપરા ગામના રહેવાસી જમનાદાસ પટેલનું પાકીટ શખસે ચોરતાં જ ત્યાં હાજર રહેલા લોકોએ તેને ઝડપી લીધો હતો અને પોલીસને હવાલે કર્યો હતો. પોલીસે તેની પૂછપરછ કરતાં તેનું નામ રમેશ એસ. વાઘેલા (રહે. લક્ષ્મીનગર, સૂતરના કારખાના પાસે, નરોડા) હોવાનું જાણવા મળ્યું હતું. પોતે છૂટક ડ્રાઇવિંગનો ધંધો કરે છે. પાકીટ પડી જતાં તેણે પાકીટ લઇ લીધું હતું. સોલા પોલીસ સ્ટેશનનના હેડ કોન્સ્ટેબલ રમણભાઇ મકવાણાએ જણાવ્યું હતું કે કાર્યક્રમમાં પાંચેક લોકોના ખિસ્સાં કપાયાં અને મોબાઇલ ફોનની ચોરી થઇ હતી. આરોપીના અન્ય સાથી છે કે કેમ તેની તપાસ ચાલુ છે.